《杂兴十二首》
元代·方回

风高紫兰摧，雪近黄菊槁。
物理有代谢，焉得长美好。
古圣毓庶物，必欲使寿老。
不幸凶短折，岂若保终考。
庄生强齐物，妄谓彭聃夭。
龟鹤动千龄，难与蜉蝣道。
什袭夜光璧，谁忍碎兹宝。
我评菊与兰，终胜百凡草。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。